Storsjön (Krokom og Åre)

Storsjön er Sveriges femte største innsjø, med et areal på 464 km². Innsjøen ligger i Jämtlands län, i kommunene Östersund, Berg, Krokom og Åre. På den østlige bredden av Storsjöen ligger byen Östersund, og Frösön er den største øya i innsjøen.

Geologisk ligger Storsjön helt i den østre utkanten av de nordiske Kaledonidene, og tilhører nedre skyvedekke fra den Kaledonske fjellkjedefolding for 400 millioner år siden. Berggrunnen består av leirskifer og kalkstein fra midtre og øverste ordovicium. Helt i øst starter det svekofinniske grunnfjellet. På sørbredden av Storsjöen er det et mindre meteorittkrater som i dag preges av leirskifer- og breksjebergarter.Berggrunnskart over Norge - NGU, 2006.

Trafikverket Färjerederiet driver to gratis ferjeruter på Storsjön, en mellom Norderön og Håkansta og en mellom Isön og Norderön. Om vinteren brøytes det vei på isen som erstatning for ferjene.Östersund Turist & Kongress.

Storsjön er Östersunds drikkevannskilde. I november 2010 ble tusenvis av mennesker i Östersund rammet av magesyke med diaré. Det viste seg å skyldes parasitten Cryptosporidium som hadde kommet med drikkevannet fra Storsjön.

Sjøen er betydelig påvirket av blant annet industri, transport og infrastruktur. Den økologiske statusen klassifiseres som «moderat» (sv. måttlig), og den kjemiske status klassifiseres som «ikke god» (sv. uppnår ej god).

Det er ingen restriksjoner på fisket i Storsjön, men i vassdrag som munner ut her, er det kun tillatt med håv og håndredskap.

Se også
Slaget på Storsjöns is
Liste over innsjøer i Skandinavia


Referanser

Kategori:Innsjøer i Berg kommune
Kategori:Innsjøer i Krokom kommune
Kategori:Innsjøer i Östersund kommune
Kategori:Innsjøer i Åre kommune
Kategori:Innsjøer i Jämtland
Kategori:Indalsälvens vassdragsområde
Kategori:Drikkevannsreservoarer